Glywicki Kanał

Glywicki Kanał (pol. Kanał Gliwicki, niym. Gleiwitzer Kanal) – wodno drōga, co łōnczy Ôdra ze Glywicmi we Gōrnoślōnskim Industryjalnym Becirku. Glywicki kanał powtoł w plac starego Kłodnickigo Kanału. Przinoleży do kategoryje żeglugowych dojazdowych kanałōw, co sōm zortōm kuplōngowych kanałōw. Podug Ôzporzōndzynio Rady Ministrōw ze 2002. roku ws. klsyfikacyje strzōdlōndowych wodnych drōgōw kanał mo III żeglowno klasa na cołkij dugości.

 Ôgōlne informacyje 
Dugość kanału – 40,60 km, maksymalny zgłōmb – 3,50 m, rōżnica poziōmōw wody miyndzy zaczōntkym i kōńcym kanału – 43,60 m. Pokōnaniy rōżnicōw poziōmu wody reguluje 6 wodnych szlojzōw.  Szyrokość kanału waho sie ôd 38,00 m w wykopie do 41,00 m w nasypie. Dopuszczalno wartkość jednotek, co pływajōm na kanale, wynosi 9,00 km/h lōzym i dlo prōżnych zestawōw, a 7,00 km/h dlo zaladowanych zestawōw.

Zaczōntek kanału je we Kandrzinie-Koźlu na 98. kilōmetrze Ôdry, kōniec – we basingu Hawyny Glywice. Kanał przebiygo na cołkij dugości bez Gōrny Ślōnsk, kludzi bez dwa wojewōdztwa: ôpolske (18,80 km) i ślōnske (21,80 km).

Głōwnym zdrzōdłym zasiylanio kanału je rzyka Kłodnica, jak tyż jeziora i zbiorniki (Wielge Dzierżno, Małe Dzierżno), co sōm położōne w jego wiyrchnij czyńści. Sezōn do żeglugi na kanale trwo strzednio 270 dni, ôd 15. marca do 15. grudnia.

 Historyjo 
Glywicki Kanał bōł budowany we latach 1935.–1939., paradnie ôddany do używanio 8. grudnia 1939. i uruchōmiōny we 1941. Powstoł w plac starego Kłodnickigo Kanału, co fōngowoł do 1937 roku. Mianowany bōł tyż Gōrnoślōnskim Kanałym (Oberschlesischer Kanal), a bez krōtki czas Kanałym Adolfa Hitlera (Adolf-Hitler-Kanal).

 Bibliografijo 




Kategoryjo:Rzyki dorzyczo Uodry
Kategoryjo:Transzport
Kategoryjo:Kanały